《乳燕飞 五月八日诸子过集听松书屋和东坡韵》
清代·吴绮

老树阴连屋。映朱栏，碧池新涨，燕教雏浴。柳外屐声来胜侣，善赋都如宋玉。

试笋香、漫煎黄熟。席上檐花清影乱，看银蟾、正照屏山曲。

可此际，生无竹。

画罗衫子黄金簇。向樽前、回眸一笑，顿忘羁独。自分樊川甘薄幸，礼岂能为我束。

正恨是、春阴成绿。况有何堪今白发，把当年、公瑾离愁触。

歌罢也，梁尘簌。

作者简介：吴绮(1619～1694) 清代词人。字园次，一字丰南，号绮园，又号听翁。江都（今江苏扬州）人。顺治十一年(1645)贡生、荐授弘文院中书舍人，升兵部主事、武选司员外郎。又任湖州知府，以多风力，尚风节，饶风雅，时人称之为"三风太守"。后失官，再未出仕。